minnal murali Shooting set: മതവികാരം വ്രണപ്പെടുത്തിയെന്ന് ആരോപണം; ടൊവിനോയുടെ 'മിന്നൽ മുരളി സെറ്റ്' പൊളിച്ച് രാഷ്ട്രീയ ബജ്റംഗദൾ - tovino thomas film minnal murali shooting set destroyed by bajrang dal | Samayam Malayalam
tovino thomas film minnal murali shooting set destroyed by bajrang dal
Lijin K | Samayam Malayalam | Updated: 24 May 2020, 11:29:00 PM
ലോക്ക് ഡൗൺ പശ്ചാത്തലത്തിൽ സിനിമാ നിര്‍മാണം നിര്‍ത്തിവച്ചിരിക്കുകയാണ്. ഇതിനിടെയാണ് സെറ്റ് തകർത്തതെന്നാണ് പുറത്തുവരുന്ന റിപ്പോർട്ടുകൾ
'മിന്നൽ മുരളി' സെറ്റ് തകർക്കുന്ന ചിത്രങ്ങൾ
കൊച്ചി: മതവികാരം വ്രണപ്പെടുത്തിയെന്ന് ആരോപിച്ച് ടൊവിനോ തോമസ് നായകനാകുന്ന ചിത്രം 'മിന്നൽ മുരളി'യുടെ സെറ്റ് പൊളിച്ച് രാഷ്ട്രീയ ബജ്റംഗദൾ. ക്ഷേത്രത്തിന് മുന്നിലാണ് ക്രിസ്ത്യൻ പള്ളിയുടെ സെറ്റിട്ടതെന്ന് ആരോപിച്ചാണ് പ്രവർത്തകർ അക്രമം നടത്തിയത്. സെറ്റ് പൊളിച്ച വിവരം എഎച്ച്പി സ്റ്റേറ്റ് ജനറൽ സെക്രട്ടറി ഹരി പാലോട് ഫേസ്ബുക്ക് പോസ്റ്റിലൂടെയാണ് പുറത്ത് വിട്ടത്. കാലടി ശിവരാത്രി മണപ്പുറത്തെ ക്ഷേത്രത്തിനു സമീപം നിര്‍മാണത്തിലിരുന്ന സെറ്റാണ് ബജ്‌റംഗദള്‍ പ്രവര്‍ത്തകര്‍ പൊളിച്ചത്.
ക്രിസ്ത്യൻ പള്ളിയുടെ സെറ്റ് തകർക്കുന്നതിന്‍റെ ചിത്രങ്ങൾ സഹിതമാണ് ഹരി പാലോടിന്‍റെ ഫേസബുക്ക് പോസ്റ്റ്. കാലടി മണപ്പുറത്ത് ഇത്തരത്തിൽ ഒന്ന് കെട്ടിയപ്പോൾ തങ്ങൾ മുന്നറിയിപ്പ് നൽകിയതാണെന്ന് പറഞ്ഞാണ് എഎച്ച്പി സെക്രട്ടറി സെറ്റ് തകർത്ത വിവരം പങ്കുവെച്ചിരിക്കുന്നത്.
Also Read: ആഭ്യന്തര വിമാന സർവീസ്: നിലപാട് മാറ്റി മഹാരാഷ്ട്ര; വിവിധ സംസ്ഥാനങ്ങളുടെ തയ്യാറെടുപ്പുകൾ
അന്ന് പാടില്ലെന്ന് പറഞ്ഞിരുന്നെന്നും പരാതികൾ നൽകിയിരുന്നെന്നും പറയുന്ന ഹരി പാലോട് 'യാചിച്ച് ശീലം ഇല്ല. ഞങ്ങള്‍ പൊളിച്ച് കളയാൻ തീരുമാനിച്ചെ'ന്നാണ് ഇതിനെക്കുറിച്ച് പറയുന്നത്. രാഷ്ട്രീയ ബജ്റംഗദൾ എറണാകുളം വിഭാഗ് പ്രസിഡന്‍റ് മലയാറ്റൂർ രതീഷിന്‍റെ നേതൃത്വത്തിലാണ് സെറ്റ് തകർത്തതെന്നും ഫേസ്ബുക്ക് പോസ്റ്റിൽ നിന്നും വ്യക്തമാണ്.
ഹരി പാലോടിന്‍റെ ഫേസ്ബുക്ക് പോസ്റ്റ്
'സ്വാഭിമാനം സംരക്ഷിക്കുക തന്നെ വേണം. സേവാപ്രവർത്തനത്തിൽ പങ്കെടുത്ത എല്ലാ രാഷ്ട്രീയ ബജ്റംഗദൾ പ്രവർത്തകർക്കും, മാതൃകയായി പ്രവർത്തകർക്ക് ഒപ്പം നേതൃത്വം നൽകിയ രാഷ്ട്രീയ ബജ്റംഗദൾ എറണാകുളം വിഭാഗ് പ്രസിഡൻ്റ് മലയാറ്റൂർ രതീഷിനും അഭിനന്ദനങ്ങൾ. മഹാദേവൻ അനുഗ്രഹിക്കട്ടെ.' എന്ന് പറഞ്ഞാണ് ഫേസ്ബുക്ക് പോസ്റ്റ് അവസാനിക്കുന്നത്.
തടവുകാരന് കൊവിഡ്; പൂജപ്പുര ജയിലിലെ 20 ജീവനക്കാര്‍ നിരീക്ഷണത്തില്‍ആര്‍ട്ടിക്കിള്‍ ഷോ
മിന്നൽ മുരളി Tovino Thomas film sShooting set destroyed minnal murali Shooting set minnal murali bajrang dal attacked site
Web Title : tovino thomas film minnal murali shooting set destroyed by bajrang dal